Jules Mersch (Publizist)
De Jules Mersch (och nach Julot genannt), gebuer den 29. Mäerz 1898 an der Stad Lëtzebuerg, an och do gestuerwen den 1. Mee 1973, war e lëtzebuergesche Publizist, Historiker a Genealog.

Hie war de Generaldirekter vun der Dréckerei Victor Buck an den Editeur vun der Biographie nationale, an där en och déi meescht Artikele selwer geschriwwen huet. Dës Biographie ass iwwer déi Lëtzebuerger Familljen, dacks ënnerenee bestuet, déi vum 19. bis am Ufank vum 20. Joerhonnert d'politescht an d'wirtschaftlecht Soen zu Lëtzebuerg haten: d'Famillje Metz, Pescatore, Servais, Eyschen, Brasseur asw.

Hie selwer war den Neveu vum Mathieu-Lambert Schrobilgen.

De Jules Mersch war och Member vun der Section historique vum Institut grand-ducal.

Gielercher
 1950: Chevalier vun der franséischer Légion d'honneur
 1953: Chevalier avec couronne vum Ordre d'Adolphe de Nassau
 1954: Chevalier vum Ordre de la couronne de chêne
 1971: Commandeur vum Ordre de Mérite du Grand-Duché de Luxembourg

No him benannt
De Gemengerot vun der Stad Lëtzebuerg huet de 17. November 2003 decidéiert eng Strooss an der Millebaach nom Jules Mersch ze nennen. D'rue Jules Mersch ass eng Sakgaass déi vun der Millebaacher Strooss, op der Héicht vum fréieren Atelier Georges aus fort geet.

Säi Wierk
 Biographie nationale du Pays de Luxembourg depuis ses origines jusqu'à nos jours. Collection présentée par Jules Mersch, XXII fasc., 1947-1975.

Um Spaweck 

 Biographie nationale du pays de Luxembourg  komplett bei Luxemburgensia online.

Lëtzebuergesch Editeuren
Lëtzebuergesch Historiker
Gebuer 1898
Gestuerwen 1973
Chevalier de la Légion d'honneur
Chevalier de l'ordre de la couronne de chêne
Chevalier avec couronne de l'ordre de mérite civil et militaire d'Adolphe de Nassau
Commandeur de l'Ordre de Mérite du Grand-Duché de Luxembourg
Membere vun der Section historique vum Institut grand-ducal